חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 3), התשע"ז-2017 
הצעת חוק ממשלתית, הכנסת ה-20
פורסם: ספר החוקים, חוברת 2606, עמ' 430, 2017-02-27T00:00:00+02:00
חוק לייעול האכיפה והפיקוח העירוניים ברשויות המקומיות (הוראת שעה), התשע"א-2011 הקים את מערך השיטור העירוני, במסגרתו פועלים פקחים של הרשויות המקומיות בסיוע למשטרת ישראל בפעולות למניעת אלימות. לשם ביצוע תפקידם, מוענקים לפקחי השיטור העירוני סמכויות המאפשרות להם, במקרה של מעשה אלימות, לדרוש מאדם להזדהות, ואף לחפש עליו נשק ולעכבו עד לבואו של שוטר, תוך שימוש בכוח סביר. החוק נחקק כהוראת שעה בשנת 2011, והוא חל כיום בכמה עשרות רשויות מקומיות. תוקפה של הוראת השעה הוארך עד כה פעמיים, והחוק מאריך אותה פעם שלישית, עד ליום ג' בטבת התש"ף (31 בדצמבר 2019).